
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΑΙΣΚΠΟ/Φ 17/33663 (1) 

Διαγωνισμός για τη βράβευση μελετών, και.προτάσεων. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 19 του Ν. 1735/1987. 

2. Τις διατάξεις του Π.Δ. 320/1983 «Οργανισμός Υπηρεσιών του 
Υπουργείου Προεδρίας της Κυβέρνησης». 

3. Τις διατάξεις του άρθρου 83 του Ν. 1892/1990 «Για τον εκσυγ¬ 
χρονισμό και την ανάπτυξη και άλλες διατάξεις», αποφασίζουμε: 


1. Ο Υπουργός Προεδρίας της Κυβέρνησης μπορεί να προκηρύσσει 
διαγωνισμό μεταξύ των υπαλλήλων όλων ή ορισμένων φορέων του δη¬ 
μόσιου τομέα για τη βράβευση μελετών και προτάσεων σε θέματα οργά¬ 
νωσης της εργασίας απλούστευσης των διαδικασιών και της διοικητι¬ 
κής δράσης. 

Η προκήρυξη μπορεί να αναγράφεται σε συγκεκριμένο μόνο θέμα από 
τα αναφερμενα στην παράγραφο αυτή. 

Με την προκήρυξη τάσσεται προθεσμία για την υποβολή των προτά¬ 
σεων, η οποία δεν μπορεί να είναι μικρότερη των (6) έξι μηνών. 

Η προκήρυξη δημοσιεύεται σε (3) τρεις τουλάχιστον ημερήσιες εφη¬ 
μερίδες με την μεγαλύτερη κυκλοφορία και ανακοινώνεται από τα μέσα 
μαζικής ενημέρωσης τουλάχιστον δύο φορές για δύο συνεχείς ημέρες. 

Η προθεσμία των (6) έξι μηνών αρχίζει από την ημερομηνία της τε¬ 
λευταίας δημοσίευσης στον ημερήσιο τύπο. 

Στον διαγωνισμό για τη βράβευση μπορούν να λάβουν μέρος οι υπάλ¬ 
ληλοι όλων ή ορισμένων φορέων τόυ δημόσιου τομέα, με οποιαδήποτε 
σχέση εργασίας και αν υπηρετούν. Μία μελέτη μπορεί να υποβληθεί και 
από περισσότερους υπαλλήλους από κοινού. 

2. Οι μελέτες υποβάλλονται σε έξι (6) αντίγραφα, δακτυλογραφημέ¬ 
νες ή τυπωμένες στο Υπουργείο Προεδρίας της Κυβέρνησης - Δ/νση 
Σχέσεων Κράτους-Πολίτη και πρέπει να αναφέρονται σε θέματα αρμο¬ 
διότητας τού φορέα στον οποίο ανήκει ο υπάλληλος. 

Οι μελέτες πρέπει να είναι πρωτότυπες και να μην έχουν υποβληθεί 
για βράβευση ή άλλοι* είδους διάκριση σε άλλη Υπηρεσία ή φορέα του 
δημόσιου τομέα, υποβάλλονται σε από τον συντάκτη απευθείας στο 
Υπουργείο Προεδρίας της Κυβέρνησης. 

Ο συντάκτης μαζί με τη μελέτη υποβάλλει και υπεύθυνη δήλωση, 
στην οποία δηλώνει ότι η μελέτη του δεν έχει υποβληθεί σε άλλη υπηρε¬ 
σία ή φορέα του δημόσιου τομέα για βράβευση ή άλλου είδους διάκριση. 

Οι μελέτες που υποβάλλονται καταγράφονται σε κατάσταση κατά 
χρονολογική σειρά και κατά φορέα που υπηρετεί ο υπάλληλος και στη 
συνέχεια, μετά τη λήξη της προθεσμίας, υποβάλλονται σε πέντε (5) 
αντίγραφα στον Πρόεδρο της Επιτροπής Αξιολόγησης. 

Με ξεχωριστή κατάσταση υποβάλλονται οι τυχόν εκπρόθεσμες μελέ¬ 
τες. 

3. Η Επιτροπή αξιολόγησης είναι πενταμελής και αποτελείται από: ; 

α) Δύο μέλη Διδακτικού - Ερευνητικού Προσωπικού των Α.Ε.Ι. Διοι¬ 
κητικής Επιστήμης ή Διοίκησης Επιχειρήσεων. 

β) Ένα μέλος Διδακτικού - Ερευνητικού Προσωπικού των Α.Ε.Ι., ει¬ 
δικό σε θέμάταΉ/Υ. 

γ) Τον Γενικό Διευθυντή Διοικητικής Οργάνωσης και Διαδικασιών 
του Υπουργείου Προεδρίας της Κυβέρνησης. 

δ) Έναν υπάλληλο φορέα του Δημόσιου Τομέα ειδικό σε θέματα ορ¬ 
γάνωσης. 

Γραμματέας της Επιτροπής ορίζεται υπάλληλος του Υπουργείου 
Προεδρίας της Κυβέρνησης. Ο ορισμός των μελών της Επιτροπής εκ 
των οποίων ένα ορίζεται ως Πρόεδρος, καθώς και του Γραμματέα, γίνε¬ 
ται κάθε φορά, με την προκήρυξη του διαγωνισμού. 

Η Επιτροπή προτείνει κατά φορέα: 

1. Ένα πρώτο βραβείο με χρηματικό έπαθλο ύψους 500.000 δρχ. 

2. Δύο δεύτερα βραβεία με χρηματικά έπαθλα ύψους 300.000 δρχ. 

3. Τρία τρίτα βραβεία με χρηματικά έπαθλα ύψους 200.000 δρχ. 

Οι ανωτέρω δαπάνες βαρύνουν, προκειμένου για μελέτες υπαλλήλων 
δημοσίων υπηρεσιών και Ν.Π.Δ.Δ. τον προϋπολογισμό του Υπουργείου 
Προεδρίας της Κυβέρνησης και προκειμένου για υπαλλήλους των λοι¬ 
πών φορέων του δημόσιου τομέα τους προϋπολογισμούς των αντίστοι¬ 
χων φορέων. 

Η Επιτροπή δεν δεσμεύεται να προτείνει λιγότερα ή και κανένα βρα¬ 
βείο από τα προβλεπόμενα να κατά την κρίση της δεν υπάρχει μελέτη ή 
πρόταση κατάλληλη για βράβευση. 

Η Επιτροπή συντάσσει πρακτικό. 

4. Τα βραβεία απονέμονται με απόφαση του Υπουργού Προεδρίας 
της Κυβέρνησης και πέραν του χρηματικού επάθλου, συνοδεύονται από 
έγγραφη τιμητική διάκριση, αντίγραφο της οποίας διαβιβάζεται από το 
Υπουργείο Προεδρίας της Κυβέρνησης στην υπηρεσία του υπαλλήλου 
για το προσωπικό του μητρώο. 

Για την απονομή των βραβείων στα συγκεκριμένα πρόσωπα δίδεται 
ανακοίνωση στον ημερήσιο τύπο και άλλα μέσα μαζικής ενημέρω¬ 
σης. 

Στην υπηρεσία του υπαλλήλου διαβιβάζεται και αντίγραφο της μελέ¬ 
της που βραβεύθηκε προκειμένου να αξιοποιηθεί είτε στο πλαίσιο προ¬ 
γραμμάτων διοικητικής εκπαίδευσης είτε ως βάση για νομοθετικές ρυθ¬ 
μίσεις, εφόσον απαιτείται. 

Στους υπαλλήλους που βραβεύονται χορηγείται το μεθεπόμενο μι- 
σθολογικό κλιμάκιο από αυτό που έχει ο υπάλληλος κατά το χρόνο της 
βράβευσης. Εάν η μελέτη που βραβεύθηκε υποβλήθηκε από περισσότε¬ 
ρους τους ενός υποιλλήλους απονέμεται σε όλους το μεθεπόμενο μισθο- 
λογικό κλιμάκιο απ’ αυτό που κατέχουν. 

5. Μετά την απονομή των βραβείων όλες οι μελέτες μπορεί να επι- 
στρέφονται στους συντάκτες εφόσον το ζητήσουν μέσα σε προθεσμία δύο 
(2) μηνών από την ανακοίνωση των αποτελεσμάτων. 

Μετά το πέρας της προθεσμίας αυτής οι μελέτες δεν θα επιστρέφο- 
νται. Ένα αντίγραφο κρατείται στο αρχείο του Υπουργείου Προεδρίας 
της Κυβέρνησης. 

' Μελέτη ή πρόταση που υποβλήθηκε, ανεξάρτητα αν βραβεύθηκε ή 
όχι, δεν μπορεί να υποβληθεί εκ νέου σε μεταγενέστερα προκήρυξη. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 4 Οκτωβρίου 1990 

Ο ΥΠΟΥΡΓΟΣ 

Μ. ΕΒΕΡΤ 
---♦-- 

Αριθ. ΑΙΣΚΠΟ/Φ 10/33664 (2) 

Οργάνωση, στελέχωση και λειτουργία του Σώματος Ελεγκτών Δημό¬ 
σιας Διοίκησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν. 1558/1986. 

2. Τις παρ. 9 του άρθρου 17 του Ν. 1735/1987 «Προσλήψεις στο 
δημόσιο τομέα, κοινωνικός έλεγχος ...» (ΦΕΚ Α" 195). 

3. Το άρθρο 84 του Ν. 1892/1990 «Για τον εκσυγχρονισμό και την 
ανάπτυξη....» (ΦΕΚ Α' 101) που προβλέπει την ενεργοποίηση του Σώ¬ 
ματος Ελεγκτών Δημόσιας Διοίκησης, αποφασίζουμε: 

Άρθρο 1 
Αρμοδιότητα 

„ Στην αρμοδιότητα του Σώματος Ελεγκτών Δημόσιας Διοίκησης που 
συγκροτήθηκε στο Υπουργείο Προεδρίας της Κυβέρνησης, υπάγονται οι 
υπηρεσίες όλων των φορέων του δημόσιου τομέα με εξαίρεση τις διοικη¬ 
τικές υπηρεσίες των δικαστηρίων, τις στρατιωτικές, αστυνομικές και λι¬ 
μενικές υπηρεσίες και τις υπηρεσίες του Υπουργείου Εξωτερικών, οι 
οποίες υπάγονται μόνο κατά το μέρος που αφορά θέματα σχέσεων με 
τους πολίτες. 

Άρθρο 2 
Έργο 

Το Σώμα Ελεγκτών Δημόσιας Διοίκησης έργο έχει: 

α) Την έρευνα των περιπτώσεων κακοδιοίκησης και ιδίως των αιτίων 
κακής λειτουργίας, κακής διαχείρισης των υπηρεσιών του δημόσιου το¬ 
μέα, χαμηλής ποιότητας των παρεχομένων υπηρεσιών, υψηλού κό¬ 


στους λειτουργίας ή άλλων παραγόντων που μειώνουν την παραγωγι¬ 
κότητα και αποτελεσματικότατα της Δημόσιας Διοίκησης. 

β) Έρευνα καταγγελιών κατά οργάνων της δημόσιας διοίκησης για 
χαρακτηριστικώς κακή συμπεριφορά προς τους πολίτες, πρόδηλη παρα- 
βίβααη της αρχής της ισότητας ή αδικαιολόγητη άρνηση παροχής υπη¬ 
ρεσιών ή γι’ οιαδήποτε παράβαση του Υπαλληλικού Κώδικα (Π.Δ. 
611/77) ή διατάξεων που διέπουν τους υπαλλήλους των φορέων του 
δημόσιου τομέα. 

γ) Την εξέταση προτάσεων πολιτών για την καλύτερη λειτουργία της 
δημόσιας διοίκησης με κατεύθυνση την εξυπηρέτηση του πολίτη και τη 
διαφύλαξη των ατομικών και κοινωνικών δικαιωμάτων του. 

Άρθρο 3 

Τρόπος άσκησης καθηκόντων - 

1. Οι Ελεγκτές Δημόσιας Διοίκησης διενεργούν έρευνες και ελέγχους 
για περιπτώσεις κακοδιοίκησης στις υπηρεσίες του δημόσιου τομέα που 
υπάγονται στην αρμοδιότητά τους, αυτεπαγγέλτως, είτε κατά τακτικά 
χρονικά διαστήματα είτε εκτάκτως. 

2. Οι Ελεγκτές Δημόσιας Διοίκησης (ΕΛΔΔ) κατά την εκτέλεση του 
έργου τους εξετάζουν αιτήματα, διαμαρτυρίες, αναφορές πολιτών σχε¬ 
τικά με τη λειτουργία των υπηρεσιών του δημόσιου τομέα που υπάγο¬ 
νται στην αρμοδιότητά τους. 

3. Όταν ο ΕΛΔΔ διαπιστώσει σφάλματα, κακή διαχείρηση, παραλή¬ 
ψεις, αναποτελεσματική λειτουργία, υψηλό κόστος λειτουργίας, που συ- 
νιστούν περιπτώσεις κακοδιοίκησης κατά την περίπτ. α' του άρθρου 2 ή 
όταν ένα αίτημα ή διαμαρτυρία, αναφορά κλπ., κρίνεται από τον ΕΛΔΔ 
δικαιολογημένο, αναφέρεται στις αρμόδιες υπηρεσίες, προτείνοντας 
πρόσφορες λύσεις καθώς και αναγκαίες τροποποιήσεις νομοθετικών και 
κανονιστικών διατάξεων, ώστε να αρθούν οι δυσκολίες και να ικανοποι¬ 
ηθεί ο ενδιαφερόμενος πολίτης. 

Εφόσον πρόκειται για πρόταση σχετική με τη λειτουργία υπηρεσίας 
του δημόσιου τομέα, ο ΕΆΔΔ, αφού την αξιολογήσει, τη μεταβιβάζει 
στις αρμόδιες υπηρεσίες, εκθέτοντας τις απόψεις του και προτείνοντας 
συμπληρωματικά μέτρα για την καλύτερη αξιοποίηση της πρότα- 
σης.. 

4. Ο ΕΆΔΔ κατά την ανάσκηση των καθηκόντων του και σε σχέση με 
ορισμένη υπόθεση που χειρίζεται μπορεί να υποδεικνύει κατευθύνσεις 
και θετικές ενέργειες στις καθ’ ύλην αρμόδιες υπηρεσίες, ώστε η δράση 
της δημόσιας διοίκησης να διασφαλίζει με όλα τα νόμιμα μέσα την ακώ¬ 
λυτη άσκηση των δικαιωμάτων των πολιτών μέσα σε ελευθερία και δι¬ 
καιοσύνη, με στόχο την πραγμάτωση της κοινωνικής προόδου. 

5. Οι υπηρεσίες οφείλουν να ενημερώνουν τον ΕΆΔΔ μέσα σε ορι¬ 
σμένη προθεσμία που τάσσεται απ’ αυτόν για την ανταπόκρισή τους στα 
διαβήματα του ΕΛΔΔ. Αν η προθεσμία παρέλεθει άπρακτη ο ΕΛΔΔ έχει 
δικαίωμα να αναφέρει την αδράνεια της υπηρεσίας στην ετήσια έκθεση 
του άρθρου 11, καθώς και να υποβάλλει αναφορά στον Υπουργό Προε¬ 
δρίας της Κυβέρνησης και στον καθ’ ύλην αρμόδιο Υπουργό. 

Άρθρο 4 

Καταγγελίες κατά οργάνων διοίκησης 

1. Η έρευνα καταγγελιών της περίπτ. β' του άρθρου 2 γίνεται με 
εντολή του Υπουργού Προεδρίας της Κυβέρνησης και μπορεί να προέρ¬ 
χεται από νομαρχιακό συμβούλιο ή άλλο φορέα ή και από τους πολίτες. 

2. Ο Ελεγκτής Δημόσιας Διοίκησης που επιλαμβάνεται καταγγελίας 
της περίπτ. β' του άρθρου 2 καθώς και σε κάθε περίπτωση που διενερ- 
γεία έρευνες και ελέγχους για περιπτώσεις κακοδιοίκησής τους έχει όλα 
τα δικαιώματα των ανακριτών, σύμφωνα με τις διατάξεις του Υπαλλη¬ 
λικού Κώδικα (Π.Δ. 611/1.977). Η έκθεση που συντάσσει ο Ελεγκτής 
υποβάλλεται στον Υπουργό Προεδρίας της Κυβέρνησης και στον αρμό¬ 
διο Υπουργό οι οποίοι αποφασίζουν για τις παραπέρα ενέργειες. 

Άρθρο 5 
Διαδικασία 

1. Κάθε πολίτης χρήσης των υπηρεσιών του δημόσιου τομέα που 
εκτιμά ότι η υπηρεσία με την οποία συναλλάσσεται δεν λειτούργησε σύμ¬ 
φωνα με την αποστολή της και το γενικό συμφέρον, με αποτέλεσμα να 
μην τον εξυπηρετήσει, έχει δικαίωμα να ζητήσει την συνδρομή του Σώ¬ 
ματος Ελεγκτών Δημόσιας Διοίκησης. 

2. Ο πολίτης προσφεύγει αρχικά στο Τμήμα Πληροφόρησης και Εξυ¬ 
πηρέτησης Πολιτών ή άλλη συναφή υπηρεσία του αρμόδιου φορέα υπο¬ 
βάλλοντας το αίτημά του. Στη σχετικά αίτηση περιέχονται όσο το δυ- 

νατό περισσότερα στοιχεία, έγγραφα, χλπ., από τα οποία προκύπτει η 
δυσλειτουργία της υπηρεσίας η κακοδιοίκηση ή το συγκεκριμένο πρό¬ 
βλημα που αντιμετωπίζει. Αν ο πολίτης, επιθυμεί, μπορεί να εκθέσει 
προφορικά το αίτημά του στην υπηρεσία αυτή η οποία συντάσσει τη σχε¬ 
τική αίτησή, που υπογράφει ο πολίτης βεβαιώνοντας το περιεχό¬ 
μενο. 

3. Το Τμήμα Πληροφόρησης και Εξυπηρέτησης εξετάζει υποχρεω¬ 
τικά την υπόθεση και φροντίζει για την αντιμετώπισή της. Ο αρμόδιος 
ΕΛΔΔ ενημερώνεται από τον Προϊστάμενο του Τμήματος για τις υποθέ¬ 
σεις που χειρίζεται και δραστηριοποιείται για την επίλυση όσων κατά 
την κρίση του είναι αναγκαία η συμβολή του σε συνεργασία με τις υπη¬ 
ρεσίες. Συντάσσει σχετική έκθεση που υποβάλλει στον Υπουργό Προε¬ 
δρίας της Κυβέρνησης και τον αρμόδιο, κατά περίπτωση. Υπουργό και 
κοινοποιεί στον ενδιαφερόμενο. 

4. Οι ενδιαφερόμενοι μπορούν, χωρίς να τηρηθεί η προηγούμενη δια¬ 
δικασία, να υποβάλουν το αίτημά τους απευθείας στη Διεύθυνση Σχέ¬ 
σεων Κράτους - Πολίτη του Υπουργείου Προεδρίας της Κυβέρνησης, 
οπόταν αναλαμβάνουν την υπόθεση οι αρμόδιοι ΕΛΔΔ. 

5. Αν ο ΕΛΔΔ διαπιστώσει ότι υπάρχει θέμα καταγγελίας κατά την 
περ. β’ του άρθρου 2 την παραπέμπει στον Υπουργό Προεδρίας της Κυ¬ 
βέρνησης για τη λήψη της εντολής, έρευνας καταγγελιών. 

6. Οι ενδιαφερόμενοι μπορούν να υποβάλλουν με τη διαδικασία των 
πιο πάνω παραγράφων προτάσεις για την καλύτερη λειτουργία των 
υπηρεσιών του δημόσιου τομέα. 

Άρθρο 6 

1. Κατά την εκτέλεση του έργου τους, όπως περιγράφεται ειδικότερα 
στην περ. α’ του άρθρου 2, οι ΕΛΔΔ διενεργούν μετά από ειδική εντολή 
του Υπουργού Προεδρίας της Κυβέρνησης τακτικές και έκτακτες έρευ¬ 
νες, ελέγχους, επιθεωρήσεις, αξιολογήσεις, κοστολογήσεις, κλπ., στις 
υπηρεσίες του άρθρου 1. 

2. Οι υπηρεσίες του δημόσιου τομέα μπορούν να ζητήσουν τη συν¬ 
δρομή του Σώματος Ελεγκτών Δημόσιας Διοίκησης για την επίλυση θέ¬ 
ματος που εμπίπτει στο έργο των ΕΛΔΔ. Για την ανάληψη των εργα¬ 
σιών αυτών από τους ΕΛΔΔ απαιτείται ειδική εντολή του Υπουργού 
Προεδρίας της Κυβέρνησης. 

3. Όλες οι δημόσιες αρχές και οι υπηρέσίες του δημόσιου τομέα οφεί¬ 
λουν να διευκολύνουν το έργο των ΕΛΔΔ. Οι ΕΛΔΔ μπορούν να ζητή¬ 
σουν από τις αρμόδιες υπηρεσίες κάθε στοιχείο σχετικό με υπόθεση που 
εξετάζουν. Οι σχετικές εκθέσεις που συντάσσοντάι από τους ΕΛΔΔ, 
κατά την άσκηση των καθηκόντων τους τίθενται στο προσωπικό μη¬ 
τρώο του υπαλλήλου ή των υπαλλήλων, στους οποίους αναφέρονται και 
αποτελούν στοιχείο αξιολόγησής τους. 

4. Για την καλύτερη εκτέλεση του έργου του, ο ΕΛΔΔ μπορεί να ζη¬ 
τήσει ονομαστικώς να τεθούν στην διάθεσή του υπάλληλοι της υπηρε¬ 
σίας στην οποία διεξάγει κάποια έρευνα. Οι υπάλληλοι αυτοί θεωρούνται 
βοηθοί του ΕΛΔΔ και ενεργούν σύμφωνα με τις οδηγίες του. 

5. Οι ΕΛΔΔ, εφόσον κρίνουν απαραίτητο για την αποτελεσματική 
εκτίμηση του έργου τους, μπορούν να ζητήσουν τη βοήθεια του Σώμα¬ 
τος Ορκωτών Λογιστών ή και ιδιωτικής εταιρείας ή γραφείου ελέγχου ή 
οργάνωσης. Τη σχετική αίτηση υποβάλλει ο ΕΛΔΔ στη Διοικούσα Επι¬ 
τροπή του άρθρου 13, η οποία και δίνει τη σχετική έγκριση. 

6. Κατά την ενάσκηση των καθηκόντων τους οι ΕΛΔΔ έχουν υποχρέ¬ 
ωση να διαφυλάσσουν τα διάφορα επαγγελματικά και άλλα απόρρητα. 

Άρθρο 7 . 

Στελέχωση - - ,, „ 

Η στελέχωση του ΣΕΛΔΔ γίνεται από υπαλλήλους των υπηρεσιών 
του δημόσιου τομέα που έχουν πτυχίο ΑΕΙ'και τριετή τουλάχιστον υπη¬ 
ρεσία στο δημόσιο τομέα μετά την απόκτηση του πτυχίου και έχουν δια- 
κριθεί για την επαγγελματική τους κατάρτιση, την ικανότητα, το ήθος 
και την πρωτοβουλία τους ή είναι απόφοιτοι της Εθνικής Σχολής Δημό¬ 
σιας Διοίκησης. Οι υπάλληλοι αυτοί αποσπώνται στο ΣΕΛΔΔ, με από¬ 
φαση του Υπουργού Προεδρίας της Κυβέρνησης, εφόσον επιλεγούν 
κατά τη διαδικασία της παρούσας απόφασης. Η απόσπαση είναι υπο¬ 
χρεωτική για την υπηρεσία από την οποία προέρχεται ο υπάλληλος που 
επιλέχθηκε για το ΣΕΛΔΔ. Η διάρκεια της απόσπασης είναι τέσσερα 
χρόνια και λογίζεται για κάθε συνέπεια ως χρόνος συνεχούς και πραγ¬ 
ματικής υπηρεσίας στη θέση που οι ΕΛΔΔ ανήκουν οργανικά. Ανά¬ 
κληση της απόσπασης ΕΛΔΔ μπορεί να γίνει μόνο για εξαιρετικούς λό¬ 
γους και ύστερα από σύμφωνη γνώμη της Επιτροπής Αξιολόγησης. Οι 
ΕΛΔΔ μετά τη λήξη της απόσπασής του επιστρέφει στη θέση από την 
οποία αποσπάστηκε. 


Άρθρο 8 

Στο ΣΕΛΔΔ αποσπώνται 110 Ελεγκτές Δημόσιας Διοίκησης. Με 
απόφαση του Υπουργού Προεδρίας της Κυβέρνησης επιτρέπεται η το¬ 
ποθέτηση των ΕΛΔΔ και σε νομαρχίες του Κράτους για χρονικό διά¬ 
στημα που ορίζεται στην ίδια απόφαση. 

Άρθρο 9 

Επιλογή 

Η επιλογή των υπαλλήλων για απόσπαση στο ΣΕΛΔΔ γίνεται από 
τριμελή Επιτροπή Αξιολόγησης που συγκροτείται με απόφαση του 
Υπουργού Προεδρίας της Κυβέρνησης και στην οποία μέλη είναι: 

α) Ο Γενικός Γραμματέας του Υπουργείου Προεδρίας της Κυβέρνη¬ 
σης ως πρόεδρος. 

β) Ένας Σύμβουλος του Ελεγκτικού Συνεδρίου οριζόμενος από τον 
Πρόεδρο του Ελεγκτικού Συνεδρίου. 

γ),0 Γενικός Διευθυντής Διοικητικής Οργάνωσης και Διαδικασιών 
του Υπουργείου Προεδρίας της Κυβέρνησης. 

Γραμματείας της Επιτροπής Αξιολόγησης ορίζεται με τον αναπλη¬ 
ρωτή του υπάλληλος βαθμού Α’ της Κατηγορίας ΠΕ του Υπουργείου 
Προεδρίας της Κυβέρνησης. 

Άρθρο 10 

Ανακοίνωση - Πρόσκληση και Διαδικασία Επιλογής 

1.0 Υπουργός Προεδρίας της Κυβέρνησής προβαίνει σε ανακοίνωση 
σχετικά με τον αριθμό των προς απόσπαση στο ΣΕΛΔΔ υπαλλήλων, τα 
προσόντα που αυτοί πρέπει να έχουν και προσκαλεί τους ενδιαφερομέ¬ 
νους για την υποβολή, μέσα σε προθεσμία που ειδικώς ορίζεται, αίτη¬ 
σης, σύμφωνα με την παρ, 3 του παρόντος άρθρου. Η πρόσκληση ανα¬ 
κοινώνεται σε όλες τις υπηρεσίες του Δημόσιου Τομέα και δημοσιεύεται 
σε δύο τουλάχιστον ημερήσιες εφημερίδες.. 

2. Οι ενδιαφερόμενοι υποβάλλουν αίτηση στο Υπουργείο Προεδρίας 
της Κυβέρνησης μέσω της Δ/νσης Διοικητικού του φορέα στον οποίο 
ανήκουν. Δικαιούνται να υποβάλουν αίτηση όσοι έχουν τα προσόντα του 
άρθρου 7. Η αίτηση αυτή διαβιβάζεται μαζί με το προσωπικό μητρώου 
του ενδιαφερομένου και τη γνώμη του φορέα στον οποίο ανήκει ο υπάλ¬ 
ληλος, σχετικά με την καταλληλότητα αυτού ν’ αποσπασθεί στο 
ΣΕΛΔΔ. 

3. Μαζί με την αίτησή του ο αϊτών υποβάλλει φάκελλοπου περιέχει: 

α) Βιογραφικό σημείωμα. 

β) Μελέτες, δημοσιεύσεις ή άλλες επιστημονικές εργασίες του. 

γ) Δύο συστατικές επιστολές από πρόσωπά που έχουν συνεργαστεί 
επαγγελματικά ή επιστημονικά με αυτόν. 

δ) Κάθε στοιχείο που κατά την κρίση του βοηθάει την Επιτροπή Αξιο¬ 
λόγησης να σχηματίσει γνώμη για την προσωπικότητά του. 

Η έλλεψει των β' και γ' στοιχείων δεν αποκλείει την υποβολή αίτη- 
σης. 

4. Η Επιτροπή Αξιολόγησης, για να σχηματίσει ολοκληρωμένη 
άποψη για τους υποψηφίους ΕΛΔΔ μπορεί να τους καλεί σε προσωπική 
συνέντευξη, που μπορεί κατά την κρίση της Επιτροπής να γίνεται δημό¬ 
σια. Η Επιτροπή συνεκτιμώντας τα στοιχεία του φακέλλου των υποψη¬ 
φίων, τη γνώμη του φορέα στον οποίο ανήκουν οι υπάλληλοι και τη 
γνώμη της για την προσωπικότητα και ικανότητά τους καταρτίζει πί¬ 
νακα επιλογής κατά σειρά επιτυχίας που τοιχοκολλάται στο Υπουργείο 
Προεδρίας της Κυβέρνησης. Όσοι περιλαμβάνονται στον πίνακα επιλο¬ 
γής αποσπώνται με απόφαση του Υπουργού Προεδρίας της Κυβέρνη¬ 
σης για τέσσερα έτη στο Υπ. Προεδρίας της Κυβέρνησης και συγκρο¬ 
τούν το Σώμα Ελεγκτών Δημόσιας Διοίκησης. Η απόσπαση γίνεται 
κατά παρέκκλιση των κειμένων διατάξεων και χωρίς γνώμη υπηρεσια¬ 
κού συμβουλίου. 

5. Οι ΕΛΔΔ έχουν δικαίωμα να υποβάλουν αίτηση επιλογής περισσό¬ 
τερες από μία φορά. Κάθε φορά όμως κρίνονται μαζί με τους άλλους 
υποψηφίους. 

Άρθρο 11 

Αξιολόγηση των ΕΛΔΔ 

1. Οι Ελεγκτές Δημόσιας Διοίκησης αξιολογούνται κάθε χρόνο για 
το έργο τους από την Επιτροπή Αξιολόγησης του άρθρου 9. 

Τα κριτήρια της αξιολόγησης είναι ιδίως: 

α) Η δραστηριότητα και η πρωτοβουλία στην εκτέλεση του έργου 
τους. 

β) Η φροντίδα και το ενδιαφέρον για την εξυπηρέτηση των πολιτών 
και τη διευθέτηση των υποθέσεων τους στις υπηρεσίες της δημόσιας 
διοίκησης. 

γ) Η ικανότητα να προωθούν λύσεις μέσα στα πλαίσια δικαιοσύνης 
και επιείκειας για τον πολίτη. 

δ) Η ανεπηρέαστη άσκηση των καθηκόντων τους και η ανεξαρτησία 
γνώμης. 

ε) Η ικανότητα στη διάγνωση δυσλειτουργικών καταστάσεων στη 
δημόσια διοίκηση και στην πρόταση αποτελεσματικών λύσεων. 

στ) Η ικανότητα συνεργασίας με τις υπηρεσίες της δημόσιας διοίκη¬ 
σης. 

ζ) Η ταχύτητα με την οποία εκπληρώνουν το έργο τους. 

Η Επιτροπή Αξιολόγησης συνεκτιμά την ετήσια έκθεση δραστηριότη¬ 
τας που υποβάλλουν κάθε χρόνο οι ΕΛΔΔ στον Υπουργό Προεδρίας της 
Κυβέρνησης.. 

Για τη διαμόρφωση πληρέστερης εικόνας της προσωπικότητας του 
αξιολογούμενου η Επιτροπή τον καλεί τουλάχιστον σε μία προσωπική 
συνέντευξη. 

2. Αντίγραφο της αξιολόγησης αποστέλλεται στην υπηρεσία που ανή¬ 
κει οργανικά ο ΕΛΔΔ και αποτελεί στοιχείο του προσωπικού του μη¬ 
τρώου. 

Άρθρο 12 

Αποδοχές 

Οι αποσπώμενοι κατά τις διατάξεις της παρούσας απόφασης σε θέ¬ 
σεις του ΣΕΛΔΔ διατηρούν το μισθό και όλες τις τυχόν επιπλέον τακτι¬ 
κές αποδοχές, τα πάσης φύσεως επιδόματα και απολαβές της οργανι¬ 
κής του θέσης, τα οποία εξακολουθούν να καταβάλλονται από τον φορέα 
από τον οποίο αποσπώνται. Αυτοί λαμβάνουν επίσης την ειδική πρό¬ 
σθετη αμοιβή των ΕΑΔΔ που ορίζεται με κοινή απόφαση των Υπουργών 
Προεδρίας της Κυβέρνησης και Οικονομικών, σύμφωνα με την παρ. 9 
του άρθρου 17 του Ν. 1735/1987. 

Άρθρο 13 

Διοίκηση 

1. Το ΣΕΛΔΔ που λειτουργεί στο Υπουργείο Προεδρίας της Κυβέρ¬ 
νησης δικαιούται να συνέρχεται και να συνεδριάζει για θέματα που αφο- 
ρούν την άσκηση των καθηκόντων των ΕΛΔΔ και να υποβάλλει τα σχε¬ 
τικά πορίσματά του στην Επιτροπή Αξιολόγησης, στη Διοικούσα Επι¬ 
τροπή και στον Υπουργό Προεδρίας της Κυβέρνησης. 

2. Το ΣΕΛΔΔ δίοικείται από τη Διοικούσα Επιτροπή (Δ.Ε.) που απο- 
τελείται από: 

α) Τον Γενικό Γραμματέα του Υπουργείου Προεδρίας της Κυβέρνη¬ 
σης, ως πρόεδρο. 

β) Ένα Σύμβουλο του Ελεγκτικού Συνεδρίου, προτεινόμενο από τον 
Πρόεδρο του Ελεγκτικού Συνεδρίου. 

γ) Ένα Νομικό Σύμβουλ,ο του Κράτους, προτεινόμενο από τον Πρόε¬ 
δρο του Νομικού Συμβουλίου του Κράτους. 

δ) Δύο Ελεγκτές Δημόσιας Διοίκησης. 

Η θητεία των μελών της Δ.Ε. είναι τετραετής. Ο ορισμός των μελών 
της Διοικούσας Επιτροπής γίνεται με απόφαση του Υπουργού Προε¬ 
δρίας της Κυβέρνησης. 

3. Η Δ.Ε. έχει ιδίως τις παρακάτω αρμοδιότητες: 

α) Κατευθύνει τη δράση του Σώματος για την καλύτερη εκτέλεση του 
έργου του. 

β) Εκδίδει γενικές οδηγίες, κανονισμούς εργασίας του ΣΕΛΔΔ για 
την εύρυθμη λειτουργία αυτού. 

γ) Συντάσσει και δημοσιεύει κάθε χρόνο Έκθεση για τις εργασίες του 
Σώματος. 

4. Τα θέματα διοικητικής και οικονομικής μέριμνας του ΣΕΛΔΔ 
ανήκουν στην αρμοδιότητα των αντιστοίχων υπηρεσιών του Υπουργείου 
Προεδρίας της Κυβέρνησης. 

Άρθρο 14 

Οι τυχόν διαφορές των υπηρεσιών του δημόσιου τομέα με τους υπαλ¬ 
λήλους τους δεν υπάγονται στην αρμοδιότητα των Ελεγκτών Δημόσιας 
Διοίκησης. 

Άρθρο 15 

Η διαδικασία ελέγχου και έρευνας από τους Ελεγκτές Δημόσιας Διοί¬ 
κησης δεν αποτελεί παράλληλη προσφυγή, δεν αναστέλλει την προθε¬ 


σμία άσκησης ενδίκων μέσων και δεν διακόπτει την παραγραφή των 
σχετικών αξιώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Οκτωβρίου 1990 

Ο ΥΠΟΥΡΓΟΣ 

Μ. ΕΒΕΡΤ 
-♦- 

Αριθ, Φ.429.1/173/139850 Σ. 5631 (3) 

Παύση χορήγησης στους οπλίτες υποχρεωτικής άδειας. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις του Ν. 1763/88 «Στρατολογία των Ελλήνων» 
(ΦΕΚ 57Α’). 

β. Τις υφιστάμενες υπηρεσιακές ανάγκες. 

γ. Σχετική πρόταση του Αρχηγού ΓΕΕΘΑ, αποφασίζουμε: 

Άρθρο 1 

Η υποχρεωτική άδεια των οπλιτών, που προβλέπεται από τις διατά¬ 
ξεις της Φ. 421.4/18/344272/Σ. 6800/23.12.88 απόφασης του 
Υπουργού Εθνικής Αμύνης, η οποία κυρώθηκε με το άρθρο 14 τού Ν. 
1848/89 (ΦΕΚ 112Α’), παύει να χορηγείται από την ημερομηνία 
έναρξης ισχύος της παρούσας. . 

Άρθρο 2 

1. Διοικητικές και ερμηνευτικές οδηγίες για την εφαρμογή της από¬ 
φασης αυτής εκδίδονται, εφόσον απαιτηθούν, από τη Διεύθυνση Στρατο¬ 
λογικού του Γενικού Επιτελείου Εθνικής Αμύνης. 

2. Η ισχύς της απόφασης αυτής αρχίζει από τη δημοείευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με νόμο. 

Αθήνα, 5 Οκτωβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
·--♦—- 

Αριθ. Φ.421.4/10/139851 Σ. 5632 (4) 

Οριστική απόλυση οπλιτών και Εφέδρων Αξιωματικών από τις τάξεις 
των Ενόπλων Δυνάμεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις των άρθρων 3 και 5 (παράγραφος 1) του Ν. 
1763/88 «Στρατολογία των Ελλήνων» (ΦΕΚ 57Α') και των άρθρων 1 
και 29 του Α.Ν. 833/37 «Περί Στελέχους των Εφέδρων Αξιωματι¬ 
κών». 

β. Τις υφιστάμενες υπηρεσιακές ανάγκες. 

γ. Σχετική πρόταση του Αρχηγού ΓΕΕΘΑ, αποφασίζουμε: 

Άρθρο 1 

1. Οι υπόχρεοι πλήρους θητείας οπλίτες και πρότακτοι οπλίτες που 
υπηρετούν στις τάξεις των Ενόπλων Δυνάμεων κατά την ημερομηνία 
έναρξης ισχύος της παρούσας απόφασης ή θα καταταγούν σε αυτές μέ¬ 
χρι 31.12.1990, απολύονται οριστικά από την επομένη της ημερομη¬ 
νίας που συμπληρώνουν τον παρακάτω χρόνο πραγματικής στρατιωτι¬ 
κής υπηρεσίας: 

α. Οι του Στρατού Ξηράς: Δεκαοκτώ (18) μηνών. 

β. Οι του Πολεμικού Ναυτικού: Είκοσι δύο (22) μηνών. 

γ. Οι της Πολεμικής Αεροπορίας: Είκοσι (20) μηνών. 

6. Οι πατέρες ενός τέκνου που ζει και των τριών Κλάδων των Ενό¬ 
πλων Δυνάμεων: Δεκατεσσάρων (14) μηνών. 

2. Οι Έφεδροι Αξιωματικοί, οι Δόκιμοι Έφεδροι Αξιωματικοί και οι 
Επίκουροι Αξιωματικοί που υπηρετούν στις τάξεις των Ενόπλων Δυνά¬ 
μεων κατά την ημερομηνία έναρξης ισχύος της παρούσας ή θα κατατα¬ 
γούν σε αυτές μέχρι 31.12.1990, απολύονται οριστικά από την επο¬ 
μένη της ημερομηνίας κατά την οποία συμπληρώνουν χρόνο πραγματι¬ 
κής στρατιωτικής υπηρεσίας είκοσι τριών (23) μηνών. 

3. Ειδικά όσοι από τους παραπάνω συμπληρώνουν τον προαναφερό- 
μενο, κατά περίπτωση, χρόνο πραγματικής στρατιωτικής υπηρεσίας 

την 12, 13, 14 και 15 Οκτωβρίου 1990, απολύονται οριστικά από τις 
τάξεις των Ενόπλων Δυνάμεων την 16 Οκτωβρίου 1990. 

Άρθρο 2 

1. Διοικητικές και ερμηνευτικές οδηγίες για την εφαρμογή της από¬ 
φασης αυτής εκδίδονται, εφόσον απαιτηθούν, από τη Διεύθυνση Στρατο¬ 
λογικού του Γενικού Επιτελείου Εθνικής Αμύνης. 

2. Η Φ. 421.4/17/344273/Σ. 6801/23.12.88 απόφαση ΤΕΘΑ 
(ΦΕΚ 951Β') παύει να ισχύει από την ημερομηνία έναρξης ισχύος της 
παρούσας. 

3. Η απόφαση αυτή να δημοσιευθεί στην Εφημερίδα της Κυβερνή- 
σεως και να ισχύσει από τη δημοσίευσή της. 

Αθήνα, 5 Οκτωβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΒΑΡΒΙΤΣΙΩΤΗΣ 
-_+- 

Αριθ. 2059357/6429/0022 (5) 

Χορήγηση ειδών ατομικής προστασίας σε προσωπικό καθαριότητας και 
εργατοτεχνικό προσωπικό της ΕΛ.ΑΣ. 

• ΟΙ ΥΠΟΥΡΓΟΙ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 
ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 7 της αριθμ. 88555/3293/ 
30.9.88 (ΦΕΚ 721/Β/88) κοινής υπουργικής απόφασης «Υγιεινή και 
ασφάλεια του προσωπικού του Δημοσίου των ΝΠΔΔ και των ΟΤΑ», που 
κυρώθηκε με το Ν. 1836/89 (άρθρο 39). 

2. Την αριθμ. Υ.1035/1031336/820/27.4.90 απόφαση του 
Πρωθυπουργού και Υπουργού Οικονομικών «Ανάθεση αρμοδιοτήτων 
του Υπουργού Οικονομικών στους Υφυπουργούς Οικονομικών». 

3. Το αριθμ. 8005/7/314α/28.3.90 έγγραφο του Υπουργείου Δη- 
μόσιας·Τάξης, με το οποίο προτείνεται η χορήγηση ειδών ατομικής προ¬ 
στασίας στους, εργαζόμενους σε ανθυγιεινές απασχολήσεις ή χώρους 
(προσωπικό καθαριότητας και εργατοτεχνικό προσ/κό), καθόσον τα 
είδη αυτά κρίνονται απαραίτητα για την προστασία των εργαζομένων, 
αποφασίζουμε: 

1. Χορηγούμε στο προσωπικό καθαριότητας και στο εργατοτεχνικό 
προσωπικό της Ελληνικής Αστυνομίας, από του έτους 1990 και εφεξής, 
είδη ατομικής προστασίας ως εξής: 

α) Στο προσωπικό καθαριότητας δύο (2) φόρμες εργασίας κάθε χρόνο 
και ένα (1) ζευγάρι γάντια πλαστικά τον μήνα. 

β) Στο εργατοτεχνικό προσωπικό μία (1) φόρμα εργασίας κάθε 
χρόνο. 

2. Η παραπάνω δαπάνη θα βαρύνει τον ΚΑΕ 1523 του Φ. 43/210. 

Η απόφαση αυτή να δημοσιευθεί στην Εφημερίδα της Κυβερνήσεως 

Αθήνα, 2 Οκτωβρίου 1990 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΜΙΛΤ. ΕΒΕΡΤ ΠΑΝ. ΔΕΛΗΜΗΤΣΟΣ 

ΕΡΓΑΣΙΑΣ 

ΑΡΙΣΤ. ΚΑΛΑΝΤΖΑΚΟΣ 
-♦- 

Αριθ. 3015039/3462/0029 . . ν (6) 

Απόσταξη σύκων και αποσύκων από τους διήμερους οινοπνευματο- 

ποιούς Α’ κατηγορίας αρμοδιότητας Χημικής Υπηρεσίας Χίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: . ' . ' 

1. Τα έγγραφα 551/24.8.90, 691/22.8.90 και 428/24.8.90 
των κοινοτήτων Δαφνώνας, Νενήτων και Κοινής Χίου, καθώς και το 
σχετικό έγγραφο 1287/31.8.90 της Χημικής Υπηρ. Νομαρχίας Χίου. 

2. Τις διατάξεις του άρθρου 5 του Ν. 1757/1944 «περί τροποποιή- 
σεως και συμπληρώσεως νόμων αρμοδιότητας του Γενικού Χημείου του 
Κράτους» σε συνδυασμό με τις διατάξεις του άρθρου 1 του Ν.Δ. 541/ 
1941 «περί τροποποιήσεως και συμπληρώσεως διατάξεων του Κώδικα 
των νόμων περί φορολογίας του οινοπνεύματος». 

3. Τους λόγους σκοπιμότητας για την ενίσχυση των συκοπαραγω¬ 
γών της περιοχής Χίου. 

4. Την Υ.1140/1051173/1390/9.7.90 (ΦΕΚ 420/Β/10.7.90). 
Κοινή Απόφαση Πρωθυπουργού και Υπουργού Οικονομικών «Ανάθεση 


αρμοδιοτήτων Υπουργού Οικονομικών στον Υφυπουργό Παναγιώτη 
Δελημήτσο», αποφασίζουμε: 

Παρατείνουμε για την φορολογική περίοδο 1990-1991 για ολό¬ 
κληρη την περιφέρεια αρμοδιότητας της Χημ. Υπηρεσίας Χίου, την ισχύ 
των διατάξεων του άρθρου 1 του Ν.Δ. 541/1941, όπως έχουν συμπλη¬ 
ρωθεί με τις διατάξεις του άρθρου 5 του Ν. 1757/1944, με τις οποίες 
διατάξεις έχει επιτραπεί η απόσταξη σύκων και αποσύκων από τους διή¬ 
μερους οινοπνευματοποιούς Α’ κατηγορίας. 

Η απόφασή μας αυτή, που η ισχύς της αρχίζει από την ημερομηνία 
. της υπογραφής της, να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1990 

Ο ΥΦΥΠΟΥΡΓΟΣ 

ΠΑΝΑΓΙΩΤΗΣ ΔΕΛΗΜΗΤΣΟΣ 
-♦- 

Αριθ. Φ.5/οικ. 2389 (7) 

Ρύθμιση του τρόπου και χρόνου καταβολής α) από το Υπουργείο Γεωρ¬ 
γίας στους ασφαλιστικούς Οργανισμούς αρμοδιότητας Γενικής Γραμ¬ 
ματείας Κοινωνικών Ασφαλίσεων, των εισφορών που προβλέπονται από 
την παρ. 3 του άρ. 18 του Ν. 1543/1985 και β) από το Υπ. Γεωργίας 
καί τα ΝΠΔΔ ή ΝΠ1Δ εποπτείας του, στο ΙΚΑ, των εισφορών που προ- 
βλέπονται από την παρ. 2 του άρθ. 18 του Ν. 1543/1985, για τους 
διοικητικά αποκαθισταμένους, σύμφωνα με την παρ. 7 του αρ. 16 του 
Ν. 1543/1985 αγωνιστές Εθνικής Αντίστασης-υπαλλήλους των, που 
προστέθηκε με το άρθρο 21 του Ν. 1813/88. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΓΕΩΡΓΙΑΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ ;137Α’). 

2. Τις διατάξεις της παρ. 4 του άρθρου 18 του Ν. 1543/1985 «Συ- 
νταξιοδότηση των παθόντων αγωνιστών Εθνικής Αντίστασης, αποκα¬ 
τάσταση των αγωνιστών που διώχθηκαν για τα κοινωνικά τους φρονή¬ 
ματα», συντάξιδότηση των αγώνίσθέντων κατά της δικτατορίας και άλ¬ 
λες διατάξεις» (ΦΕΚ 73Α’). 

3. Την άρ. Υ 1140/90 κοινή απόφαση του Πρωθυπουργού και του 
Υπουργού Οικονομικών, για την ανάθεση αρμοδιοτήτων, αποφασί¬ 
ζουμε: 

1. Οι ασφαλιστικές εισφορές που θα καταβάλει το Υπουργείο Γεωρ¬ 
γίας στους ασφαλιστικούς Οργανισμούς κύριας ασφάλισης αρμοδιότη¬ 
τας Γενικής Γραμματείας Κοινωνικών Ασαλίσεων, για την αναγνώριση 
απ’ αυτούς, του χρόνου υπηρεσίας των αγωνιστών Εθνικής Αντίστασης 
-υπαλλήλων του Υπουργείου, που αποκαθίστανται συνταξιοδοτικά, 
σύμφωνα με τις διατάξεις του άρθρου 18 του Ν. 1543/1985 και θεμε¬ 
λιώνουν δικαίωμα σύνταξης στο Δημόσιο αλλά επιθυμούν να μεταφέ¬ 
ρουν το χρόνο της Δημόσιας υπηρεσίας τους σε άλλο Οργανισμό κύριας 
ασφάλισης, σύμφωνα με τις διατάξεις της πρώτης περίπτωσης του δεύ¬ 
τερου εδάφιου της παρ. 3 του άρθρου ΐ8 του Ν. 1543/1985 είναι ίσες 
με το σύνολο της εισφοράς ασφαλισμένου και εργοδότη του κλάδου σύ¬ 
νταξης του ΙΚΑ και υπολογίζονται στο βασικό μισθό του βαθμού που 
φέρει ο ενδιαφερόμενος μετά τη διοικητική του αποκατάσταση ή του μι- 
σθολογικού κλιμακίου που αντιστοιχεί στα χρόνια υπηρεσίας και στον 
κλάδο που ανήκει ο υπάλληλος, όπως ο μισθός αυτός έχει διαμορφωθεί 
κατά το χρόνο υποβολής της αίτησης για την αναγνώριση. 

Όσον αφορά τη διαδικασία και το χρόνο απόδοσης των καταλογιζο- 
μένων, σύμφωνα με τα παραπάνω, ποσών, εφαρμόζονται οι διατάξεις 
της περίπτωσης β’ της ΰπ’ αριθμ. ΑΠ.Φ.9/οικ. 2104/28.7.86 (ΦΕΚ 
564/3.9.86/Β’) κοινής Υπουργικής απόφασης. 

2. Για τον υπολογισμό των ασφαλιστικών εισφορών που θα καταβά¬ 
λει το Υπουργείο Γεωργίας ή τα ΝΠΔΔ ή ΝΠΙΔ που εποπτεύονται απ’ 
αυτό, στο ΙΚΑ, (δεύτερο εδάφιο της παρ. 2 του αρ. 18 του Ν. 1543/ 
1985), για την αναγνώριση ως συντάξιμου του χρόνου εκτός υπηρε¬ 
σίας, των εκτάκτων, με θητεία ή με σχέση εργασίας ορισμένου ή αορί¬ 
στου χρόνου, υπαλλήλων του Υπουργείου ή των ΝΠΔΔ ή ΝΠΙΔ επο¬ 
πτείας του, που αποκαθίστανται διοικητικά σύμφωνα με τις διατάξεις 
του άρθ. 16 του Ν. 1543/1985 όπως τροποποιήθηκε και συμπληρώ¬ 
θηκε με τις διατάξεις του άρθ. 21του Ν. 1813/1988 και συνταξιοδο- 
τικά σύμφωνα με τις διατάξεις του άρθ. 18 του Ν. 1543/1985, εφαρ¬ 
μόζονται ανάλογα οι διατάξεις της ΑΠ.Φ.5/2163/6.10.89 (ΦΕΚ 
758Β’) κοινής Υπουργικής Απόφασης. 

3. Το ποσό της οφειλής, για την αναγνώρισή, του κατά την προηγού¬ 
μενη παράγραφο χρόνου, αποδίδεται από κάθε οφειλέτη στο ΙΚΑ, σε έξι 

(6) μηνιαίες δόσεις από τις οποίες η πρώτη αρχίζει μετά παρέλευση 
τριών (3) μηνών από την κοινοποίηση της σχετικής απόφασης του ΙΚΑ 
στην αρμόδια υπηρεσία του Υπουργείου, του ΝΠΔΔ ή ΝΠΙΔ. 

Σε περίπτωση που δεν εξοφληθεί το ποσό της οφειλής μέσα στην πα¬ 
ραπάνω προθεσμία, εφαρμόζονται οι διατάξεις της νομοθεσίας του ΙΚΑ 
για την είσπραξη των καθυστεροΰμενων εισφορών (άρθρο 27 του Α.Ν. 
1846/1951 όπως τροποποιήθηκε με το άρθρο 3 του Ν.Δ. 3762/ 
1957 και το άρθρο 19 του Ν. 1469/1984). 

Η απόφαση αυτή να δημοσιευθεί στην Εφημερίδα της Κυβέρνησης. 

Αθήνα, 1 Οκτωβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΚΟΝ ΓΕΩΡΓΙΑΣ 

ΠΑΝ. ΔΕΛΗΜΗΤΣΟΣ Μ. ΠΑΠΑΚΩΝΣΤΑΝΤΙΝΟΥ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Μ. ΓΙΑΝΝΑΚΟΥ—ΚΟΥΤΣΙΚΟΥ 
-+-- 

Αριθ. Φ5/881 (8) 

Ρύθμιση του τρόπου και χρόνου καταβολής, από το Υπουργείο Εμπο¬ 
ρίου και τα Ν.Π.Δ.Δ. ή ΝΠΙΔ που εποπτεύονται, από αυτό, στους 
ασφαλιστικούς Οργανισμούς αρμοδιότητας Γενικής Γραμματείας 
Κοινωνικών Ασφαλίσεων των ασφαλιστικών εισφορών που προβλέ- 
πονται από τις διατάξεις του άρθρου 18 του Ν. 1543/Γ985, για τη 
συνταξιοδοτική αποκατάσταση των διοικητικά αποκαθισταμένων 
αγωνιστών Εθνικής Αντίστασης υπαλλήλων τους. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ ΚΑΙ ΕΜΠΟΡΙΟΥ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και Κυβερνητικά 
Όργανα» (ΦΕΚ 137Α'). 

2. Τις διατάξεις της παρ. 4 του άρθρου 18 του Ν. 1543/1985 «Συ- 
νταξιοδότηση των παθόντων αγωνιστών Εθνικής Αντίστασης, αποκα¬ 
τάσταση των αγωνιστών που διώχθηκαν για τα «κοινωνικά τους φρονή¬ 
ματα» και συνταξιοδότηση των αγωνισθέντων κατά της δικτατορίας και 
άλλες διατάξεις» (ΦΕΚ 73Α). 

3. Την αρ. Υ 1140/90 κοινή απόφαση του Πρωθυπουργού και του 
Υπουργού Οικονομικών, για την ανάθεση αρμοδιοτήτων, αποφασί¬ 
ζουμε: 

1. Οι ασφαλιστικές εισφορές που θα καταβάλει το Υπουργείο Εμπο¬ 
ρίου στους ασφαλιστικούς οργανισμούς κύριας ασφάλισης αρμοδιότητας 
Γενικής Γραμματείας Κοινωνικών Ασφαλίσεων, για την αναγνώριση 
απ’ αυτούς, του χρόνου υπηρεσίας των αγωνιστών Εθνικής Αντίστασης 
υπαλλήλων του Υπουργείου, που αποκαθίστανται συνταξιοδοτικά, σύμ¬ 
φωνα με τις διατάξεις του άρθρου 18 του Ν. 1543/1985 και θεμελιώ¬ 
νουν δικαίωμα σύνταξης στο Δημόσιο, αλλά επιθυμούν να μεταφέρουν 
το χρόνο της Δημόσιας υπηρεσίας τούς σε άλλο οργανισμό κύριας ασφά¬ 
λισης, σύμφωνα με τις διατάξεις της πρώτης περίπτωσης του δεύτερου 
εδαφίου της παρ. 3 του άρθρου 18 του Ν. 1543/1985, είναι ίσες με το 
σύνολο της εισφοράς ασφαλισμένου και εργοδότη του κλάδου σύνταξης 
του ΙΚΑ και υπολογίζονται στο βασικό μισθό του βαθμού που φέρει ο εν¬ 
διαφερόμενος μετά τη διοικητική του αποκατάσταση ή του μιαθολογι- 
κού κλιμακίου που αντιστοιχεί στα χρόνια υπηρεσίας και στον κλάδο που 
ανήκει ο υπάλληλος, όπως ο μισθός αυτός έχει διαμορφωθεί κατά το 
χρόνο υποβολής της αίτησης για την αναγνώριση. 

Όσο αφορά τη διαδικασία και το χρόνο απόδοσης των καταλογιζομέ- 
νων, σύμφωνα με τα παραπάνω, ποσών, εφαρμόζονται οι διατάξεις της 
περίπτωσης β’ της υπ’ αριθ. ΑΠ.Φ9/οικ. 2104/28.7.86 (ΦΕΚ 564/ 
3.9.86/Β - ) κοινής Υπουργικής Απόφασης. 

2. Οι ασφαλιστικές εισφορές που προβλέπονται από τις διατάξεις του 
δεύτερου εδάφιου της παρ. 2 του αρ: 18 του ,Ν. 1543/1985, για την 
οιναγνώριση, ως συντάξιμου, του χρόνου εκτός υπηρεσίας, των υπαλλή¬ 
λων των ΝΠΔΔ ή ΝΠΙΔ (πλην Τραπεζών) εποπτείας Υπουργείου 
Εμπορίου, που αποκαθίστανται συνταξιοδοτικά σύμφωνα με τις διατά¬ 
ξεις του άρθρου 18 του Ν. 1543/85, καταβάλλονται από τα πιο πάνω 
ΝΠΔΔ ή ΝΠΙΔ στο ΙΚΑ και υπολογίζονται ως εξής: 

α) Για τους υπαλλήλους των ΝΠΔΔ που υπάγονται στο Ειδικό αυ- 
νταξιοδοτικό καθεστώς των υπαλλήλων του ΙΚΑ, οι παραπάνω ασφαλι¬ 
στικές εισφορές υπολογίζονται με βάση το ποσοστό που προβλέπεται 
από την Α.Υ.Κ.Υ. 21/16/3581/11.9.75 (ΦΕΚ 1042/Β) δηλαδή 
32% και το βασικό μισθό του βαθμού στον οποίο αποκαταστάθηκε διοι¬ 
κητικά ο ενδιαφερόμενος, προσαυξημένο με το επίδομα, χρόνου υπηρε¬ 


σίας και την ΑΤΑ ή το βασικό μισθό του μισθολογικού κλιμακίου προ¬ 
σαυξημένο με το επίδομα χρόνου υπηρεσίας και την ΑΤΑ, όπως οι βασι¬ 
κοί αυτοί μισθοί έχουν διαμορφωθεί κατά την ημερομηνία έκδοσης της 
απόφασης για τη διοικητική του αποκατάσταση. 

β) Γ ια τους υπαλλήλους των ΝΠΔΔ, ή ΝΠΙΔ που υπάγονται στο 
κοινό συνταξιοδοτικό καθεστώς του ΙΚΑ, οι παραπάνω ασφαλιστικές ει¬ 
σφορές υπολογίζονται με βάση το ποσοστό εισφορών εργοδότη και 
ασφαλισμένου του κλάδου σύνταξης του ΙΚΑ, δηλαδή 14,25% και το 
σύνολο των μηνιαίων αποδοχών επί των οποίων καταβάλλονται εισφο¬ 
ρές σύμφωνα με τις διατάξεις της νομοθεσίας του ΙΚΑ (άρθρο 25 παρ. 2 
του Α.Ν. 1846/1951) όπως τροποποιήθηκε με το άρθρο 1 παρ. 1 του 
Ν. 825/1978) τις οποίες θα ελάμβανε.ομοιόβαθμος του αποκαθιατά- 
μενου υπάλληλος, της ίδιας κατηγορίας, με τα ίδια χρόνια υπηρεσίας, 
όπως οι αποδοχές αυτές ισχύουν κατά την ημερομηνία έκδοσης της 
απόφασης για τη διοικητική του αποκατάσταση. 

3. Για τον υπολογισμό των ασφαλιστικών εισφορών, που θα καταβά¬ 
λει το Υπουργείο Εμπορίου ή τα Ν.Π.Δ.Δ. ή Ν.Π.Ι.Δ. που εποπτεύονται 
απ’ αυτό, στο ΙΚΑ (δεύτερο εδάφιο της παρ. 2 του αρ. 18 του Ν. 1543/ 
1985), για την αναγνώριση ως συντάξιμου του χρόνου εκτός υπηρε¬ 
σίας, των εκτάκτων, με θητεία ή με σχέση εργασίας ορισμένου χρόνου ή 
αορίστου χρόνου, υπαλλήλων του Υπουργείου ή των ΝΔΠΠ ή ΝΠΙΔ 
εποπτείας του, που αποκαθίστανται διοικητικά σύμφωνα με τις διατά¬ 
ξεις του άρθρου 16 του Ν. 1543/1985 όπως τροποποιήθηκε και συ¬ 
μπληρώθηκε με τις διατάξεις του άρθρου 21 του άρθρου 18 του Ν. 
1543/1985 εφαρμόζονται ανάλογα οι διατάξεις του Ν. 1813/1988 
και συνταξιοδοτικά σύμφωνα με τις διατάξεις του άρθρου 18 του Ν. 
1543/1985 εφαρμόζονται ανάλογα οι διατάξεις ΑΠ Φ5/2163/ 
6.10.89 (ΦΕΚ 758Β) κοινής Υπουργικής Απόφασης. 

4. Το ποσό της οφειλής, για την αναγνώριση, του κατά τις προηγού¬ 
μενες 2 και 3 παραγράφους χρόνου, αποδίδεται από κάθε οφειλέτη στο 
ΙΚΑ, σε έξι (6) μηνιαίες δόσεις από τις οποίες η πρώτη αρχίζει μετά την 
παρέλευση τριών (3) μηνών, από την κοινοποίηση της σχετικής απόφα¬ 
σης του ΙΚΑ στην αρμόδια υπηρεσία του Υπουργείου, του ΝΠΔΔ ή 
ΝΠΙΔ. 

Σε περίπτωση που δεν εξοφληθεί το ποσό της οφειλής μέσα στην πα¬ 
ραπάνω προθεσμία, εφαρμόζονται οι διατάξεις της νομοθεσίας του ΙΚΑ 
για την είσπραξη των καθυστερουμένων εισφορών (άρθρο 27 του Α.Ν. 
1846/1951 όπως τροποποιήθηκε με το άρθρο 3 του Ν.Δ. 3762/ 
1957 και το άρθρο 19 του Ν. 1469/84. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 1 Οκτωβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦ/ΣΕΩΝ 

ΠΑΚί. ΔΕΛΗΜΗΤΣΟΣ ΜΑΡΙΕΤΤΑ ΓΙΑΝΝΑΚΟΥ ΚΟΥΤΣΙΚΟΥ 

ΕΜΠΟΡΙΟΥ 

Α. ΞΑΡΧΑΣ 

-♦- 

Αριθ. Φ21/1395 (9) 

Σύσταση Τ.Δ.Ε. στο Τοπικό Υποκατάστημα ΙΚΑ Ραφήνας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 7 του Ν. 1654/86 (ΦΕΚ 177/86). 

2. Την παρ. 1 του άρθρου 13 του Ν. 1232/82 «επαναφορά σε ισχύ 
τροποποίηση και συμπλήρωση των διατάξεων του Ν.Δ. 4352/64 και 
άλλες διατάξεις» (ΦΕΚ 22 τ.Α’). 

3. Την 223/συν.21/19.7.90 απόφαση του Διοικητικού Συμβουλίου 
του ΙΚΑ, αποφασίζουμε: 

Συνιστάται στο Τοπικά Υποκατάστημα ΙΚΑ Ραφήνας Τοπική Διοι¬ 
κητική Επιτροπή. 

Η συγκρότηση και ο διορισμός των μελών της παραπάνω Επιτροπής 
καθορίζεται από τις διατάξεις του άρθρου 14 του Ν. 825/78 τ.Α' (ΦΕΚ 
189/78) όπως αυτό έχει τροποιηθεί μεταγενέστερα. 

Για τον τρόπο λειτουργίας και τα λοιπά θέματα ισχύουν οι κείμενες 
διατάξεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1990 
Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 7745 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Διορθώνεται: α) η απόφαση Ε5/3589 η οποία δημοσιεύθηχε στο 
ΦΕΚ 523/Β/14.8.90 ως προς τις τελευταίες παραγράφους στη σελίδα 
6695 «Στους συγγραφείς ή εκδότες των βιβλίων της κατηγορίας Α ή Β 
(βιβλία εμπορίου - βιβλία έκδοσης των ίδιων των συγγραφέων με ελεύ¬ 
θερη τιμή) καταβάλλεται η τιμή που καθορίσθηκε για κάθε αντίτυπο 
χωρίς την υποχρέωση της καταβολής συγγραφικών ή εκδοτικών δικαι¬ 
ωμάτων. 

Η αποζημίωση των συγγραφέων ή εκδοτών κάθε βιβλίου θα γίνεται 
μετά την παράδοση των παραγγελθέντων αντιτύπων στα αντίστοιχα 
ΤΕΙ και με υπεύθυνη δήλωση των ΤΕΙ ότι τα βιβλία που διανεμήθηκαν 
στους σπουδαστές είναι τις ίδιας έκδοσης με τα αντίτυπα των βιβλίων 
που περιλαμβάνει η σχετική απόφαση κοστολόγησής τους». 

Στην ίδια απόφαση στον αριθμό 85 αντί εκδόσεις «Σ. ΣΤΕΦΑΝΟ- 
ΠΟΤΛΟΣ» «Σ. ΒΑΣΙΛΟΠΟΤΛΟΣ». 

Επίσης στον αριθ. 96, στα βιβλία Α κατηγορίας «ΠΡΟΓΡΑΜΜΑΤΙ¬ 
ΣΜΟΣ Α. Τομαρά γίνεται «0 ΠΡΟΓΡΑΜΜΑΤΙΣΜΟΣ». 

Στην κατηγορία Α στον αριθμό 10. ΟΟΒΟΕ I, Μαρινάκη-Ιωαννίδη, 
είναι έκδοση των ιδίων και όχι εκδόσεις «Παπασωτηρίου». 

Στα βιβλία Β. κατηγορίας σελ. 6694 α) αριθ. βιβλίου (18) ΓΟΚ- 
ΤΒΑΝ 77 Σ. Κλημόπουλος Αθ. Τσουροπλης Αθήνα 1989 έκδοση Γ, εί¬ 
ναι εκδόσεις ΠΕΛΕΚΑΝΟΣ, και όχι των ιδίων των συγγραφέων. 

β) αριθ. 45 ΕΙΣΑΓΩΓΗ ΜΕ ΤΗ ΓΛΩΣΣΑ ΡΑ50ΑΕ, θ. Αλεβί- 
ζου-Α. Καμπουρέλη γεν είναι έκδοση του ίδιου αλλά εκδόσεις «ΠΑΠΑ- 
ΣΩΤΗΡΙΟΤ». 


Στην απόφ. Ε5/3590 βιβλία εκδόσεως ΟΕΔΒ στον αριθ. 82 Αγ¬ 
γλικά για Ηλεκτρολόγους και Ηλεκτρονικούς II, Μ. Μάρκου είναι σελ. 
271 και όχι 129. 

β) Στην απόφαση Ε5/Β588 η οποία δημοσιεύθηχε στο ΦΕΚ 523/ 
Β/14.9.90 διορθώνεται ο αριθ. απόφασης σε Ε5/3588. Επίσης η τε¬ 
λευταία παράγραφος διορθώνεται ως εξής: 

«Η αποζημίωση των εκδοτών ή συγγραφέων θα γίνεται μετά την πα-, 
ράδοση των παραγγελθέντων αντιτύπων στην ΠΑΤΕΣ-ΣΕΛΕΤΕ και 
με υπεύθυνη Δήλωση της Σχολής ότι τα βιβλία που διενεμήθηκαν στους 
σπουδαστές είναι της ίδιας εκδόσεως με.τα αντίτυπα των βιβλίων που 
περιλαμβάνει η σχετική απόφαση κοστολογήσεώς τους».’ 

Στην ίδια απόφαση το βιβλίο ΣΤΑΤΙΣΤΙΚΗ του Α. Γ. Φούντα είναι 
έκδοση ΠΛΑΙΣΙΟ και όχι ΠΑΠΑΣΩΤΗΡΙΟΥ. 

γ) Στην απόφ. Ε5/3590 που δημοσιεύθηκε στο ΦΕΚ 522/Β/ 
14.8.90 συμπληρώνεται στο τέλος της απόφασης σελ. 6687 «Η ισχύς 
της παρούσης απόφασης άρχεται από το ακαδημαϊκό έτος 1989-90». 

Στην ίδια απόφαση συμπληρώνεται το βιβλίο 306. Οικονομικά Μα¬ 
θηματικά Αθ. Σέρρη, έκδοση 0ΕΔΒ 1981, σελ. 589, ανακοστολογείται 
από δρχ. (370) δρχ. (481). 

Επίσης α) στον αριθ. 109 σελ. 6684 ΕΦΑΡΜΟΣΜΕΝΑ ΜΑΘΗΜΑ¬ 
ΤΙΚΑ (ΜΑΘΗΜΑΤΙΚΑ IV) αντί των Β. Κωστάκη - Δ. Δημόπουλου 
«Β. Κωτσάκη - Δ. Δημόπουλου». 

β) στον αριθ. 103. σελ. 6684 ΜΗΧΑΝΕΣ ΕΣΩΤΕΡΙΚΗΣ ΚΑΥ¬ 
ΣΕΩΣ I, αντί του I. Παπαθεοδώρου «θ. Παπαθεοδοσίόυ». 

γ) στον αριθ. 196 σελ. 6685 ΣΥΝΤΗΡΗΣΗ ΚΑΙ ΕΛΕΓΧΟΣ ΞΕ¬ 
ΝΟΔΟΧΕΙΑΚΩΝ ΕΓΚΑΤΑΣΤΑΣΕΩΝ του Δ. Πονά κοστολογείται 
350 δρχ. και όχι (100). 

(Από το ΥΠΕΠΘ) 



ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 


ΤΕΙΕΧ 

22.3211 ΥΡΕΤ ΘΗ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ , τηλ.; 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή τπς αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


— ·.** 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 
α) Για το Τεύχος Α' 

Δρχ. 

8.500 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

β) » » » Β' 

» 

12.500 

» 

625 

γ) » » » Γ' 

» 

5.000 

» 

250 

δ) » » » Δ' 

» 

12.000 

» 

600 

ε) » » » Αναπτυξιακών Πράξεων 

» 

9.500 

» 

475 

στ) » » » Ν.Π.Δ.Δ. 

» 

5.000 

» 

250 

ζ) » » » ΠΑΡΑΡΤΗΜΑ ί - 

» 

3.000 

» 

150 

η) » » » Δελτ. Εμπ.& Βιομ. Ιδ. 

» 

6.000 

» 

300 

θ) » » » Αν. Ειδικού Δικαστηρίου 

» 

1.500 

» 

75 

ι) » » » Α.Ε. & Ε.Π.Ε. 

» 

25.000 

» 

1.250 

ια) Για όλα τα Τεύχη 

» 

55.000 

» 

2.750 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















